पीएम मोदी तिरूवनंतपुरम से शनिवार सुबह कोच्चि पहुंचे थे। कोच्चि में भारी बारिश के चलते पीएम के हवाई सर्वेक्षण के कार्यक्रम को निरस्त करना पड़ा। एक शताब्दी में सबसे आपदा की घड़ी से जूझ रहे केरल के कई जिलों की स्थिति काफी भयावह बनी हुई है। पिछले दो दिनों के भीतर आपदाग्रस्त इलाक़ों में 150 लोग मारे जाने की बात कही जा रही है। मुख्यमंत्री पिनारई विजयन ने लगातार बारिश, भारी बाढ़ और भूस्खलन के कारण बनी स्थिति का काफी भयावह करार दिया है। शुक्रवार को तिरुवनंतपुरम पहुंचने पर प्रधानमंत्री मोदी की मुख्यमंत्री पी. विजयन, राज्यपाल पी. सदाशिवम और केंद्रीय मंत्री के.जे. अल्फोंस ने अगवानी की। इससे पहले दिन में मोदी ने नई दिल्ली से केरल के मुख्यमंत्री से बातचीत की थी और वहां की स्थिति के बारे में जायजा लिया था था।